**Մարզպետի տեղակալ Լևոն Սարգսյանը մասնակցեց բանակ-հասարակություն կապի ամրապնդմանն ուղղված հերթական միջոցառմանը 20.07.2015թ.**

 Հուլիսի 20-ին բանակ-հասարակություն կապի ամրապնդմանն ուղղված ծրագրի շրջանակում, հերթական միջոցառումն էր կազմակերպվել Տավուշի մարզպետարանում: Այս անգամ իրենց ծնողների ու հարազատների հետ հանդիպելու հնարավորություն էին ստացել 2-րդ բանակային կորպուսում իրենց սահմանադրական պարտքը կատարող տավուշցի 41 ժամկետային զինծառայողներ: Հանդիպմանը մասնակցում էին ՀՀ Տավուշի մարզպետ Հովիկ Աբովյանը, 2-րդ բանակային կորպուսի հրամանատար, գեներալ-մայոր Պողոս Պողոսյանը, 3-րդ բանակային կորպուսի հրամանատար, գեներալ-մայոր Օնիկ Գասպարյանը, բարձրաստիճան սպաներ: Միջոցառմանը մասնակցում էր նաև ՀՀ Տավուշի մարզպետի տեղակալ Լևոն Սարգսյանը: